2021. gada 10. augustā Rīkojums Nr. 544

Rīgā (prot. Nr. 55 40. §)

**Par pievienotās vērtības nodokļa summas, kas nav atgūstama kā priekšnodoklis, kompensēšanu akciju sabiedrības "RB Rail" veikto aktivitāšu ietvaros**

1. Atbalstīt pievienotās vērtības nodokļa summas, kas nav atgūstama kā priekšnodoklis, kompensēšanu 124 842 *euro* apmērā par akciju sabiedrības "RB Rail" darījumiem, kas 2021. gada janvārī, februārī, martā veikti ar Valsts ieņēmumu dienesta Pievienotās vērtības nodokļa maksātāju reģistrā reģistrētiem nodokļu maksātājiem.

2. Satiksmes ministrijai atbilstoši normatīvajiem aktiem par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" paredzēto līdzekļu pārdales kārtību iesniegt Finanšu ministrijā pieprasījumu apropriāciju izmaiņām, lai nodrošinātu valsts budžeta finansējumu šā rīkojuma 1. punktā minētās pievienotās vērtības nodokļa summas kompensēšanai.

Ministru prezidents A. K. Kariņš

Satiksmes ministrs T. Linkaits